Diari Oficial de la Generalitat Valenciana


Sumari del DOGV 7976, del 09-02-2017 (2017/1026)

RESOLUCIÓ de 19 de desembre de 2016, de la Conselleria de Sanitat Universal i Salut Pública, per la qual es convoca una beca per a la realització de pràctiques professionals en la Direcció General d'Investigació, Innovació, Tecnologia i Qualitat.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7976

Data del DOGV
:   09-02-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/1026


Data del document
:   19-12-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 19 de desembre de 2016, de la Conselleria de Sanitat Universal i Salut Pública, per la qual es convoca una beca per a la realització de pràctiques professionals en la Direcció General d'Investigació, Innovació, Tecnologia i Qualitat. [2017/1026]  
Mitjançant l'Ordre 7/2016, de 31 d'agost, de la Conselleria de Sanitat Universal i Salut Pública, s'estableixen les bases reguladores de concessió de beques per a la realització de pràctiques professionals en la Direcció General d'Investigació, Innovació, Tecnologia i Qualitat (publicada en el Diari Oficial de la Comunitat Valenciana núm. 7866, 06. 09. 2016).  
El punt 3, de l'article 2, de l'al·ludida ordre, estableix que la convocatòria de les beques es realitzarà mitjançant una resolució de la persona titular de la conselleria amb competències en matèria de sanitat.  
En virtut d'allò que s'ha exposat, i de conformitat amb el que estableixen els articles 160.4.b i 166 de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions, resolc:  
  
Primer. Objecte. Nombre de beques. Àmbit d'aplicació. Activitat a desenvolupar  
1. Convocar la concessió d'una beca per a la realització de pràctiques professionals en matèria d'avaluació de la qualitat assistencial i seguretat del pacient, de persones amb titulacions oficials universitàries de llicenciatura o grau, en matèries relacionades amb ciències de la salut.  
2. Les pràctiques es realitzaran en els serveis centrals de la Conselleria de Sanitat Universal i Salut Pública, a València.  
3. L'activitat a desenvolupar consistirà en temes relacionats amb la promoció, avaluació i millora de la qualitat assistencial.  
  
Segon. Condicions de la concessió de la subvenció  
1. El procediment de concessió d'aquestes beques es tramitarà en règim de concurrència competitiva, tal com estableix el punt 4, de l'article 2 de la referida Ordre 7/2016.  
2. Per a obtenir la condició de persona beneficiària de la beca hauran de reunir-se els requisits de l'article 4 de l'Ordre 7/2016, al termini de presentació de les sol·licituds de la present convocatòria.  
  
Tercer. Finançament. Dotació. Pagament de la beca. Justificació. Període de durada  
1. La beca prevista en la present resolució de convocatòria es finançarà amb càrrec al programa pressupostari de la Conselleria de Sanitat Universal i Salut Pública 00.66.19.5598.979.98.6, codi línia comptable S4510000, dels pressupostos de la Generalitat per a l'any 2016 i el seu equivalent en el pressupost de la Generalitat de 2017, segons el següent desglossament inicial:  
  
Import any 2016 1.000 €  
Import any 2017 11.000 €  
Import total màxim 12.000 €  
  
  
2. La beca està dotada de 1.000 euros bruts mensuals, subjectes a les retencions que escaiguen legalment, en atenció al que disposa l'article 21 de la referida Ordre 7/2016.  
3. L'import de la beca s'abonarà a la persona beneficiària per mensualitats vençudes, prèvia expedició, per la persona titular del servei on estiga desenvolupant les pràctiques, d'una certificació que acredite un satisfactori nivell de dedicació i aprofitament.  
  
4. L'entrega de la memòria i l'informe favorable posterior per part de la direcció tècnica, a què al·ludeix el punt 5, de l'article 17 de l'Ordre 7/2016, seran condició indispensable per al pagament de l'import de l'últim mes del període de durada de la beca.  
5. La durada de la beca comprendrà, des de la incorporació de l'adjudicatari/a mitjançant resolució de la direcció general amb competències en matèria de qualitat assistencial i atenció al pacient, fins a un període màxim de 12 mesos, a comptar del dia indicat en aquella. Amb la finalitat de maximitzar el període de formació de la persona beneficiària, en el cas que l'inici de la beca siga posterior a la data indicada en la resolució d'adjudicació, podran reajustar-se els imports previstos en els pressupostos corresponents, sempre que existisca crèdit adequat i suficient.  
6. Sense perjuí del que disposa l'apartat anterior, la durada de la beca podrà prorrogar-se, mitjançant una resolució expressa, fins a un màxim de 12 mesos addicionals, sempre que existisca crèdit adequat i suficient en els pressupostos de la Generalitat per als exercicis a què afecte la pròrroga, i que l'exercici de l'activitat que s'estiga efectuant així ho requerisca o aconselle.  
  
Quart. Termini de la sol·licitud, forma de presentació i documentació que ha d'acompanyar-se a la sol·licitud  
1. El termini per a la presentació de les sol·licituds serà de 15 dies naturals a comptar de l'endemà de la publicació de la present resolució de convocatòria en el Diari Oficial de la Generalitat Valenciana.  
  
2. La forma de presentació de les sol·licituds i la documentació que ha d'acompanyar-se, es realitzarà i ajustarà a allò que s'ha determinat en el capítol I de l'Ordre 7/2016.  
  
Cinquè. Criteris de valoració de les sol·licituds  
Les sol·licituds presentades es valoraran d'acord amb els criteris establits en l'article 5, Barem per a la valoració dels mèrits personals, de l'Ordre 7/2016.  
  
Sisè. Comissió avaluadora  
De conformitat amb l'article 10, de l'Ordre 7/2016, les persones que componen la comissió avaluadora per a la present convocatòria i d'acord amb la seua composició, són:  
a) Presidenta: María José Avilès, cap del Servei d'Avaluació de la Qualitat Assistencial i Seguretat del Pacient, de la Direcció General d'Investigació, Innovació, Tecnologia i Qualitat.  
b) Abelardo Núñez, cap del Servei d'Acreditació, Autorització i Registre de Centres, Serveis i Establiments Sanitaris, de la Direcció General d'Investigació, Innovació, Tecnologia i Qualitat.  
c) Rosa María Díaz Mondéjar, cap del Servei d'Investigació Sanitària, de la Subdirecció General d'Investigació i Innovació en Salut, de la Direcció General d'Investigació, Innovació, Tecnologia i Qualitat.  
  
d) María Gràcia García-Baquero Urbiola, cap del Servei d'Innovació en Salut i Avaluació de Tecnologies, de la Subdirecció General d'Investigació i Innovació en Salut, de la Direcció General d'Investigació, Innovació, Tecnologia i Qualitat.  
e) José María López Penella, cap de secció del Servei d'Avaluació de la Qualitat Assistencial i Seguretat del Pacient, de la Direcció General d'Investigació, Innovació, Tecnologia i Qualitat.  
  
Setè. Mitjans de publicació dels distints tràmits  
Les publicacions de relacions i llistats que determina el procés de selecció s'efectuaran en la seu electrònica o portal institucional de la Generalitat en internet www.gva.es, així com en la pàgina web de la conselleria amb competències en matèria de sanitat i salut  
www.san.gva.es.  
  
Huitè. Termini de resolució i notificació  
1. El termini màxim per a dictar i publicar la resolució serà de tres mesos, a comptar de la data de publicació de la convocatòria, sense perjuí que puga ampliar-se en els termes que preveu la Llei de procediment administratiu comú de les administracions públiques.  
2. Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
3. La resolució de concessió es publicarà en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari a què s'imputen les beques atorgades, relació de les persones beneficiàries, quantitats concedides i la finalitat d'aquestes.  
4. La publicació de l'esmentada resolució produirà els efectes de notificació a les persones interessades, d'acord amb el que disposa la Llei de procediment administratiu comú de les administracions públiques, i s'inserirà la informació corresponent en la seu electrònica o portal institucional de la Generalitat en internet, https://sede.gva.es, així com en la pàgina web de la conselleria amb competències en matèria de sanitat i salut, www.san.gva.es.  
  
Novè. Entrada en vigor  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
Contra aquesta resolució de convocatòria, que posa fi a la via administrativa, es podrà interposar recurs contenciós administratiu, d'acord amb el que preveu l??article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, a comptar de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, si bé, podrà interposar-se potestativament, recurs de reposició davant la consellera de Sanitat Universal i Salut Pública en el termini d'un mes, d'acord amb el que disposa els articles 123 i 124 de la Llei de procediment administratiu comú de les administracions públiques.  
  
València, 19 de desembre de 2016.- La consellera de Sanitat Universal i Salut Pública: Carmen Montón Giménez.